钦定古今图书集成/历象汇编/乾象典/第029卷 > 《明罗雅谷交食历指》 > 《界说》
## 钦定古今图书集成/历象汇编/乾象典/第029卷 > 《明罗雅谷交食历指》 > 《界说》

凡物体能隔他物之象，使不至目，则为“暗体。”若以体
之一面受光，而光复透射出于彼面，则为“彻体。”〈如玻璃水
精是也〉○目所司存，惟光惟色，而色又随光发见，故解
“彻体”，必以通光，解“暗体”，必以其能隔他象。如月掩日
而日全食，昼为之晦，恒星皆见。尔时太阳在外，体质
明显，又坚密无比，光力甚厚，乃为月体所隔，不能映
见微光可证。月乃全非彻体，而全为暗体○。彻体有
二，通明之极，全无隔碍者为甚彻；虽则透光，而微杂
昏蒙者为“次彻。”

光在本体为原光，其出而显他物之象为照光○。日
有原光，地与月皆借之为光者，照光也。谓显他物之
象者，因他物之势随施随受，有原先后，无时先后也。
非如寒热燥湿之类，渐及于物，力尽而止。

《原光》以直径发照为最光，因而旁及者为次光○。日
光正照以直线至于物体，则为最光。有物隔之，旁周
映射，则生次光。如云之上，日体所照，最光也。云之下，
不复见日，而犹有光，是次光也。

满光者，原光之全体所发。少光者，原光之半体所发
○。日未全出地，平上所生光为少光。全升在上，则生
满光。日食时未全食，则存少光。既以复圆，即得满光。
景之四周有最光绕之，即景为次光○。以景为明者，
误也；以影为暗者，亦误也。称景为明暗之中，庶几近
之，盖全无光乃为暗。今至夜子初，人在地景至深之
中，去最光极远，而近目之物尚能别识，即见景中犹
存微光，不失为“次光”也。

最光所不及为“初景”，次光所不及，则为“次景○。”景与
光并行，光渐微，景渐厚，故“次景”与“最光”相反。若初景，
即次光也。

最光全不及之处，则为“满景。”若受正照之微光，即为
“缺景○。”景与光正相反，无景之极则为“满光”，无光之
极则为“满景